Ερωτηματολόγιο μαθητών (σχετικά με φαινόμενα εκφοβισμού στο μάθημα της Φυσικής Αγωγής)

 Α’(87 Μαθητές) Β΄(69 Μαθητές) Γ’( 65 Μαθητές)

ΑΓΟΡΙΑ 39 36 38

ΚΟΡΙΤΣΙΑ 48 33 27

**ΣΥΜΠΕΡΑΣΜΑΤΑ**

Το ερωτηματολόγιο διανεμήθηκε σε όλους τους μαθητές του σχολείου και των τριών τάξεων στο πλαίσιο του αφιερώματος στην Πανελλήνια Ημέρα κατά της σχολικής βίας και του εκφοβισμού. Απάντησαν συνολικά **221** μαθητές/τριες , **113** αγόρια και **108** κορίτσια. Στόχος ήταν η διενέργεια έρευνας σε σχέση με το σχολικό εκφοβισμό στο περιβάλλον της Φυσικής Αγωγής, καθότι η φύση του μαθήματος καθώς και ο ανταγωνιστικός χαρακτήρας πολλών αθλημάτων έχουν αναγνωριστεί ως ο βασικότερος λόγος εκφοβιστικών συμπεριφορών. Σύμφωνα με τη στατιστική επεξεργασία των απαντήσεων:

* 59% των μαθητών θεωρεί τις σχέσεις με τους συμμαθητές αρκετά καλές
* Στο ερώτημα με ποιο τρόπο έχουν συμπεριφερθεί άσχημα οι συμμαθητές/τριες στο μάθημα της Φ.Α: 3,10 δήλωσαν ότι έχουν δεχτεί σωματική βία, 3,98% ότι κανείς δεν τους μιλούσε και 1,77% έχει δεχτεί προσβολές για την καταγωγή του
* 72,15% δεν έχουν δεχτεί άσχημη συμπεριφορά καθόλου από την αρχή της σχολικής χρονιάς
* Μόνο 9,95% των μαθητών /τριών έχουν δεχτεί λεκτική θυματοποίηση στο μάθημα της Φ.Α. Από αυτούς 47,05 έχουν δεχτεί κοροϊδίες και 47,05 μείωση
* 3,62 του συνόλου έχει αποκλειστεί από κάποιο άθλημα ή ομαδικό παιχνίδι
* 4,52% έχει αποκλείσει κάποιο συμμαθητή/τρια από ομαδικό παιχνίδι
* 4,53% δήλωσε ότι έχει ασκήσει βία κατά τη διάρκεια του μαθήματος της Φ.Α
* 3,14% των μαθητών που έχουν αποκλειστεί από κάποιο άθλημα, αρνήθηκαν στη συνέχεια να συμμετάσχουν σ’ αυτό
* Από τις περιπτώσεις των παιδιών που δέχτηκαν σωματική ή λεκτική βία, 45,22% ανταπέδωσε με λεκτική βία και 12,1% με σωματική
* Από τα παιδιά που βίωσαν κάποιο περιστατικό βίας μόνο 12,67% δήλωσαν ότι το περιστατικό αυτό τους προκάλεσε κάποιες συνέπειες
* Η πλειονότητα των παιδιών (43,8%) δεν έχουν αντιληφθεί αν κάποιος/α συμμαθητής/τρια υπήρξε θύμα εκφοβισμού
* 72,04% των παιδιών δεν έχει ασκήσει ποτέ βία
* Στο ερώτημα πότε και πού συνέβησαν περιστατικά βίας, το 61,14% δήλωσε ότι αυτά παρατηρήθηκαν κατά τη διάρκεια του διαλείμματος
* Όσον αφορά στα συναισθήματα απέναντι σε συμμαθητές που εμπλέκονται σε περιστατικά βίας, κυριαρχούν η στεναχώρια (30,97%) και ο θυμός (30,1%)